### 21.    Beslutning vedr. anbefalinger fra politisk arbejdsgruppe vedrørende psykiatriområdet

**Åbent**

Sagsnr.: 326-2018-31444       J.nr.: 27.00.00           Dokumentnr.:
326-2019-314197

**Sagstype**

Beslutning.

**Resume og sagens baggrund**

Kommunalbestyrelsen besluttede på sit møde den 29. august
2018 at nedsætte en politisk arbejdsgruppe efter § 17, stk. 4. Arbejdsgruppens
opgave var at tilvejebringe forslag til indsatser på psykiatriområdet med
afrapportering til Kommunalbestyrelsen i december 2019.

Arbejdsgruppens anbefalinger fremlægges for relevante
fagudvalg og kommunalbestyrelsen til drøftelse og beslutning.

**Indstillinger**

Direktøren indstiller, at det besluttes at følge
arbejdsgruppens samlede anbefaling og sætte arbejdet med de konkrete forslag i
gang.

**Behandling**

Børn- og Familieudvalget, Socialudvalget, Økonomiudvalget og
Kommunalbestyrelsen.

**Sagsfremstilling**

Den politiske arbejdsgruppe vedrørende psykiatriområdet har
holdt en række møder og haft dialog med andre kommuner, Region Sjælland og
interesseorganisationer.

Arbejdsgruppen har formuleret 9 anbefalinger, som kan ses i
vedlagte afrapportering.

For hver anbefaling er angivet forslag til fagudvalg med
primært implementeringsansvar. I overskriftsform ser anbefalingerne med
ansvarsfordeling ud som følger:

1.    Etablering af et
fagpolitisk forum med fokus på sammenhæng mellem social- og
behandlingspsykiatri*Socialudvalget – Voksenspecialenheden*

*2.* Samarbejdsaftale
med regionen
 *Socialudvalget – Voksenspecialenheden og Center for Misbrug &
Socialpsykiatri*

3.    Samarbejde med
regionen om akutteam
 *Socialudvalget – Center for Misbrug & Socialpsykiatri*

4.    Etablering af
akuttelefon og akutplads*Socialudvalget – Voksenspecialenheden*

5.    Konkret forslag
om etablering af forebyggende foranstaltninger efter servicelovens § 82 med
inddragelse af flere fagcentre
 *Socialudvalget – Center for Misbrug & Socialpsykiatri*.

*6.* Permanentgørelse
af gadeteamfunktioner i det opsøgende arbejde efter servicelovens § 99
 *Socialudvalget – Center for Misbrug & Socialpsykiatri*

*7.* Kommunal
UngeIndsats med fokus på psykisk sårbare unge
 *Økonomiudvalget – Jobcentret*

8.    Udvikling af
boligudbuddet – flere billige boliger til målgruppen
 *Økonomiudvalget – Økonomi*

9.    Afholdelse af
temadag om forebyggelse af psykiske vanskeligheder
 *Socialudvalget og Børn- & Familieudvalget – Voksenspecialenheden*

Arbejdsgruppen
ser et behov for at følge området tættere i den periode, hvor anbefalingerne
skal gennemføres, og foreslår at fortsætte arbejdet med to årlige møder i 2020
og 2021 og en årlig afrapportering til Kommunalbestyrelsen i samme periode.

**Økonomiske konsekvenser**

Det anbefales, at punkt 4, 5 og 8 adresseres ved oplæg til
planseminaret i 2020.

Anbefalingerne
under punkt 1-3, 6, 7 og 9 vurderes at kunne gennemføres indenfor de
eksisterende rammer.

**Børn- og Familieudvalgets møde
den 4. december 2019:**

Anbefales.

**Socialudvalgets møde den 5.
december 2019:**

Anbefales.

**Økonomiudvalgets møde den 11.
december 2019:**

Anbefales.

**Bilag**

|  |  |
| --- | --- |
| Afrapportering og anbefalinger fra politisk arbejdsgruppe vedrørende psykiatriområdet | 326-2019-233170 |